**ΘΕΡΙΝΗ ΑΚΑΔΗΜΙΑ ΈΔΡΑΣ UNESCO ΔΙΑΠΟΛΙΤΙΣΜΙΚΗΣ ΠΟΛΙΤΙΚΗΣ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ**

**«ΠΡΟΣΤΑΣΙΑ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΣΤΗΝ ΕΥΡΩΠΗ ΜΕ ΕΜΦΑΣΗ ΣΤΑ ΔΙΚΑΙΩΜΑΤΑ ΤΩΝ ΠΡΟΣΦΥΓΩΝ»**

**5 έως 9 Ιουλίου, 2017 (απογεύματα)**

**ΑΙΘΟΥΣΑ ΣΥΝΕΔΡΙΩΝ – ΠΑΝΕΠΙΣΤΗΜΙΟ ΜΑΚΕΔΟΝΙΑΣ- Θεσσαλονίκη**

Η Έδρα UNESCO “Διαπολιτισμικής Πολιτικής για μία Δραστήρια και Αλληλέγγυα Ιθαγένεια” του Πανεπιστημίου Μακεδονίας διοργανώνει θερινή ακαδημία στη Θεσσαλονίκη για **δικηγόρους, δικαστές, εκπαιδευτικούς, αστυνομικούς, δημοσιογράφους, πολιτικούς και κοινωνικούς επιστήμονες, κοινωνικούς λειτουργούς, στελέχη ΜΚΟ και φοιτητές**με θέμα την «**Προστασία των Ανθρωπίνων Δικαιωμάτων στην Ευρώπη με ιδιαίτερη έμφαση στα δικαιώματα των προσφύγων».**

Τα μαθήματα θα γίνουν στην **Αγγλική** γλώσσα από 12 εξειδικευμένους ακαδημαϊκούς και εμπειρογνώμονες από την Ευρώπη και την Ελλάδα στην κλιματιζόμενη **Αίθουσα Συνεδρίων του Πανεπιστημίου Μακεδονίας, στις 5-9 Ιουλίου, 2017. Το πρόγραμμα έχει διάρκεια 40 διδακτικές ώρες και προσφέρει** **3 εξωσχολικές μονάδες ECTS** στους συμμετέχοντες. Το ωρολόγιο πρόγραμμα -που θα ανακοινωθεί σύντομα- θα πραγματοποιείται **τις καθημερινές από τις 14.30 μέχρι τις 21.30, το Σάββατο από τις 10.30 μέχρι τις 18.30 και την Κυριακή από τις 15.00 έως τις 21.45.**

Περιληπτικά, η θερινή ακαδημία αποτελείται από έξι θεματικούς κύκλους και τις αντίστοιχες διαλέξεις, οι οποίες είναι:

**A. Διεθνείς και Περιφερειακοί Μηχανισμοί Προστασίας Ανθρωπίνων Δικαιωμάτων**

Π. Νάσκου Περράκη: **«Η Διεθνής και Περιφερειακή Προστασία των Ανθρωπίνων Δικαιωμάτων: το παράδειγμα των προσφύγων»**

**B. Η Ευρωπαϊκή Σύμβαση Δικαιωμάτων του Ανθρώπου**

D. Rajska: **«Η Ευρωπαϊκή Σύμβαση Δικαιωμάτων του Ανθρώπου – Το δικαίωμα σε Δίκαιη Δίκη και το Δικαίωμα Ασύλου»**

Ι. Παπαδόπουλος: **«Η ελευθερία της Έκφρασης»**

**Γ. Τα Θεμελιώδη Ανθρώπινα Δικαιώματα στην ΕΕ και η Προστασία των Προσωπικών Δεδομένων**

Λ. Παπαδοπούλου: **«Ο Χάρτης των Θεμελιωδών Δικαιωμάτων»**

Ε. Αλεξανδροπούλου και Μ. Μυλώση: «**Η Προστασία των Προσωπικών Δεδομένων στην Ε.Ε»**

**Δ. Απαγόρευση Διακρίσεων με έμφαση στα Δικαιώματα των LGBT**

Δ. Αναγνωστοπούλου: **«Η νομοθεσία και νομολογία του ΕΔΑΔ και του Ευρωπαϊκού Δικαστηρίου σχετικά με την Απαγόρευση των Διακρίσεων»**

Α. Τρυφωνίδου: **«Τα Δικαιώματα των LGBT στην Ευρώπη»**

**Ε. Πρόσφυγες**

Χ. Μπαξεβάνης, **«Οι διαδικασίες για την χορήγηση ασύλου στην Ελλάδα και η Δήλωση ΕΕ-Τουρκίας»**

Ε. Κουτσουράκη, "**Τα δικαιώματα των αιτούντων άσυλο στο Κοινό Ευρωπαϊκό Σύστημα Ασύλου"**

Στην ενότητα αυτή θα κάνει διάλεξη ο **κ. Πέτρος Μάστακας, αξιωματούχος της Ύπατης Αρμοστείας του ΟΗΕ για τους Πρόσφυγες στην Αθήνα με θέμα “Πέρα από την επείγουσα αντίδραση και τη μετάβαση: Η έρευνα για μόνιμες λύσεις για τους πρόσφυγες” (Beyond emergency response and transition: The search for durable solutions for refugees).**

**Στ. Μειoνότητες, Ομάδες, Πολιτισμικά Δικαιώματα**

Ν. Γαϊτενίδης: **«Πολιτισμικά Δικαιώματα στην Ευρώπη» και «Μειονότητες, Αυτόχθονες Πληθυσμοί και Ομάδες: Ανθρώπινα Δικαιώματα και Ταυτότητα»**

Ι. Παπαβασιλείου – Αλεξίου: **Εργαστήριο με θέμα τις «Διαπολιτισμικές Ικανότητες σχετικά με την Συμβουλευτική σε Ευπαθείς Κοινωνικές Ομάδες».**

Το κόστος συμμετοχής είναι **280 ευρώ**. Ειδικά για τους **φοιτητές των Πανεπιστημίων, το κόστος ανέρχεται στο ποσόν των 240 ευρώ**. Το κόστος περιλαμβάνει: τα δίδακτρα, όλο το διδακτικό υλικό (θα σταλεί με e-mail), διαλείμματα με καφέ και ελαφρύ φαγητό, τις εξετάσεις καθώς και τα πιστοποιητικά.

Υπάρχουν ειδικές **εκπτώσεις** 10% στα δίδακτρα σε περίπτωση εγγραφής 2 ατόμων και 20% σε περίπτωση εγγραφής 3 ατόμων. Υπάρχει η δυνατότητα πληρωμής με **πιστωτική κάρτα σε 12 άτοκες δόσεις**.

Η θερινή ακαδημία θα χορηγήσει **δύο υποτροφίες υπό τον όρο πως θα υπάρξουν συμμετοχές άνω των 20 ατόμων** και οι υποψήφιοι θα δείξουν μεγάλο ακαδημαϊκό ενδιαφέρον και επιδόσεις, καθώς και απόδειξη της οικονομικής τους στενότητας. Η υποτροφία καλύπτει μόνο το κόστος συμμετοχής.

**Η προθεσμία υποβολής αιτήσεων είναι μέχρι τις 30 Ιουνίου, 2017.**

Για περισσότερες πληροφορίες στο 2310 891 442 και 2310 486 942 και στην ηλεκτρονική διεύθυνση http://unescochair.uom.gr/?p=616 όπου θα βρείτε την αίτηση και όλο το πληροφοριακό υλικό. Στη συνέχεια στείλτε την αίτηση με e-mail στο chrybass@yahoo.com και στο danag@uom.gr.